Min kommune fortolker skelreglerne omkring bygning i 'benet' på en koteletgrund på en måde, som jeg ikke kan se hænger sammen med teksten i lovgivningen og den måde, som den (selvfølgelig) udlægges andre steder. De mener, at begge sider af carporten skal tælles med i beregningen af de højest 12 meter bebyggelse i skel. Utallige steder kan man ellers læse at: Vender bygningen imod 2 naboskel, skal kun den længste af siderne medregnes. Kan det virkeligt være rigtigt, at en kommune kan fortolke regler på deres helt egen måde ? Der er ingen særlige servitutter for hvor jeg bor.


Carport i ben på koteletgrund
Hej Kåre K.  
Det er ikke til at sige, men normalt vil det kun være den ene side der skal medregnes - men der kan være specielle forhold der gør sig gældende.   
Teksten i det nuværende Bygningsreglement BR15 kapitel 2.2.3.4 Bebyggelsesregulerende bestemmelser for garage, carporte, udhuse og lignende mindre bygninger  skriver bl.a. følgende :  
*2) De sider, der vender mod naboskel, må ikke have en større samlet længde end 12,0 m. Kun bygningernes længste side mod naboskel medregnes.*  
Se mere: [BR15 kap 2.2.3.4.](http://bygningsreglementet.dk/2.2.3.4_1/0/42 "2.2.3.4.")  
Mens den tidligere tekst i det nu aflyste BR08 var:  
"*Den side, der vender mod skel, må ikke have større samlet længde end 12 m. Anbringes bebyggelsen i et hjørne af grunden, eller nærmere end 2,5 m til to skel, der danner et hjørne, medregnes kun den længste side.   
Opføres bebyggelsen nærmere end 2,5 m til to modstående skel (f.eks. i koteletben), medregnes kun en af de sider, der vender mod skel.*  
  
  


